Marie-Leandre og Benjamin var veldig hjelpsomme og hyggelige verter. Marie svarte raskt og veldig detaljert på alle våre spørsmål, og vi følte oss velkommen allerede før ankomsten til Paris. Hun ga oss informasjon om steder vi kunne besøke med våre barn, butikker, spisesteder, transport og lignende. Flyet vårt ble forsinket og vi kom veldig sent på kvelden, men Benjamin ventet tålmodig på oss, hjalp oss med bagasje og var så vennlig at det var som å komme på besøk til gamle venner.
Selve leiligheten er fantastisk, og både bedre og større enn bildene uttrykker. Alle kunne derfor ha litt "privatliv" og slappe av etter lange byturer. Sengene var komfortable og gode å sove i, og med 2 bad og separat toalett var det supert for mange mennesker. Det var også godt med kjøkkenutstyr, godt kjøleskap og oppvaskmaskin.
Den var perfekt for vår gruppe med 4 barn (8-11 år) og 2 voksne. Den ligger midt i sentrum, 3 minutter fra Latinequarteret, og Odeon metrostasjon er rett utenfor døren.
For å komme inn i leiligheten må man gå gjennom en korridor og opp til 2. etasje på gamle, fine tretrapper. Det gir en spesiell "reise i tid" følelse. I leiligheten er det gammel stil (gammelt parkett, dører, vinduer og tak) kombinert med moderne kjøkken- og badeinnredning. Det føltes som å leve i «gamle-dagers-Paris», men likevel veldig komfortabelt og moderne. Leiligheten absolutt verdt pengene som vi betalte for den, og vi kommer gjerne tilbake hit!